ΝΟΜΟΣ ΠΟΥ ΤΡΟΠΟΠΟΙΕΙ ΤΟυσ Περί ΠΥΡΟΣΒΕΣΤΙΚΗΣ ΥΠΗΡΕΣΙΑΣ

ΝΟΜΟυσ ΤΟΥ 2021

|  |  |  |
| --- | --- | --- |
|  | Η Βουλή των Αντιπροσώπων ψηφίζει ως ακολούθως: | |
|  |  | |
| Συνοπτικός  τίτλος.  100(Ι) του 2021  131(Ι) του 2021. | 1. Ο παρών Νόμος θα αναφέρεται ως ο περί Πυροσβεστικής Υπηρεσίας (Τροποποιητικός) Νόμος του 2022 και θα διαβάζεται μαζί με τους περί Πυροσβεστικής Υπηρεσίας Νόμους του 2021 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Πυροσβεστικής Υπηρεσίας Νόμοι του 2021 έως 2022. | |
|  |  | |
| Τροποποίηση του άρθρου 5  του βασικού νόμου. | 2. Το άρθρο 5 του βασικού νόμου τροποποιείται με την αντικατάσταση στο τέλος της επιφύλαξης του εδαφίου (1) αυτού του σημείου της τελείας με το σημείο της άνω και κάτω τελείας και την προσθήκη, αμέσως μετά, της ακόλουθης νέας επιφύλαξης: | |
|  |  | |
|  | «Νοείται περαιτέρω ότι, σε περίπτωση κένωσης της θέσης του Αρχιπύραρχου, οι αρμοδιότητές του ασκούνται από τον αμέσως κατώτερο, κατά σειρά ιεραρχίας, Ανώτερο Αξιωματικό μέχρι την ημερομηνία πλήρωσης της θέσης.». | |
|  |  |  |
| Τροποποίηση του άρθρου 6  του βασικού νόμου. | 3. Το άρθρο 6 του βασικού νόμου τροποποιείται με την αντικατάσταση στο τέλος της επιφύλαξης της παραγράφου (α) του εδαφίου (4) αυτού του σημείου της άνω τελείας με το σημείο της άνω και κάτω τελείας και την προσθήκη, αμέσως μετά, της ακόλουθης νέας επιφύλαξης: | |
|  |  | |
| …του 2022. | «Νοείται περαιτέρω ότι, σε περίπτωση που δεν υπάρχουν υποψήφιοι που κατέχουν τα προβλεπόμενα στην παρούσα παράγραφο προσόντα για την πρώτη πλήρωση της θέσης, η οποία θα διενεργηθεί αμέσως μετά την έναρξη της ισχύος του περί Πυροσβεστικής Υπηρεσίας (Τροποποιητικού) Νόμου του 2022, καθίστανται υποψήφιοι για προαγωγή στο βαθμό του Αρχιπύραρχου όλοι οι υπηρετούντες Αξιωματικοί στον αμέσως προηγούμενο βαθμό∙». | |

Αρ. Φακ.: 23.01.063.080-2022

ΝΚ/ΣΓ/Ελ.Π